

|  |
| --- |
| REPUBLIKA HRVATSKA |
| SISAČKO-MOSLAVAČKA ŽUPANIJA |
| OPĆINA LEKENIK |

 OPĆINSKI NAČELNIK

KLASA: 601-01/23-02/12

URBROJ: 2176-12-02-23-01

Lekenik, 5. rujna 2023.

 OPĆINSKO VIJEĆE

PREDMET: Prijedlog Odluke o izmjenama i dopunama Odluke o cijeni, načinu i uvjetima financiranja

 smještaja i dnevnog boravka djece u Dječjem vrtiću Lekenik

 -dostavlja se

OBRAZLOŽENJE:

PRAVNI TEMELJ:

Sadržan je u odredbama 48. stavak 4. Zakona o predškolskom odgoju i obrazovanju (''Narodne novine'', broj 10/97, 107/07, 94/13, 98/19, 57/22 i 101/23)

NADLEŽNOST ZA DONOŠENJE: OPĆINSKO VIJEĆE

PREDLAGATELJ: OPĆINSKI NAČELNIK

RADNA SKUPINA KOJA JE IZRADILA PRIJEDLOG ODLUKE: Ivan Mužek, pročelnik Jedinstvenog upravnog odjela Općine Lekenik, Davorka Podnar, Referent za poslove Općinskog vijeća, socijalnu skrb i društvene djelatnosti i Ljilja Dolovčak Mikočević, Viši stručni suradnik za javnu nabavu, naplatu potraživanja i komunalno gospodarstvo.

TEMELJNA PITANJA KOJA TREBA UREDITI ODLUKOM

Ovom Odlukom uređuje se cijena smještaja i dnevnog boravka djece u Dječjem vrtiću Lekenik koja ne pohađaju upisani program tijekom cijelog mjeseca.

CILJ I PROVEDBA:

Dosadašnjom Odlukom o cijeni, načinu i uvjetima financiranja smještaja i dnevnog boravka djece u

Dječjem vrtiću Lekenik („Službeni vjesnik“, broj 9/21 i 63/21) u članku 10. je propisano da Korisnici usluge predškolskog odgoja, obrazovanja i skrbi čije dijete pohađa vrtić 5 i više dana tijekom tekućeg mjeseca (računajući broj radnih dana, bez obzira da li se radi o danima u kontinuitetu ili ne) obvezni su podmiriti punu cijenu programa. Za dijete koje koristi usluge vrtića do 5 radnih dana mjesečno, korisnici usluge predškolskog odgoja, obrazovanja i skrbi plaćaju 50% od cijene programa koji dijete koristi. Za dijete koje ne koristi program vrtića cijeli mjesec, korisnici usluge predškolskog odgoja, obrazovanja i skrbi plaćaju 40% od cijene programa koje dijete koristi.

U Dječjem vrtiću Lekenik je zabilježen trend da djeca upisana u njegove programe iste ne pohađaju redovito i da prilikom toga roditelji ne plaćaju punu cijenu vrtića sukladno navedenim odredbama. Ova pojava rezultira otežanom organizacijom rada u vrtiću a znatnije utječe i na smanjenje mase sredstava potrebne za financiranje rada vrtića. Ovim izmjenama i dopunama Odluke želi se postići da djeca koja su upisana u vrtić zaista i pohađaju njegove programe te da se izbjegnu namjeni izostanci djece u vrtiću kojima se utječe na smanjenje mjesečne cijene pohađanja vrtića.

IZVORI FINANCIRANJA

Financiranje rada Dječjeg vrtića Lekenik osigurano je u Proračunu Općine Lekenik za 2023. godinu kao i iz cijene pohađanja vrtićkih programa koju plaćaju korisnici.

Sukladno navedenom Općinskom vijeću dostavlja se u privitku prijedlog Odluke.

IZVJESTITELJ: općinski načelnik

OPĆINSKI NAČELNIK:

Ivica Perović, ing.prom.